Monetaria annulus

***Monetaria annulus*** a zo unan eus ar pemp spesad a vez renket er genad *[[Monetaria]]* e kerentiad an hoc'higed-mor hervez *Word Register of Marine species WORMS*. Ur spesad kregin boutin-tre ma n'eo ket ar brudetañ e-touesk ar Cypraeidae an hini eo.

## Taksonomiezh
Diskrivet eo bet ar spesad gant Linnaeus e 1758 dindan an anv genad Cypraea.

Heñvelanvioù a zo hervez an diskriverien evit ar spesad-se daoust d'an anv *Monetaria annulus* o vezañ implijet un tamm muioc'h eget ar re all:

* *Cypraea annulus* Linnaeus, 1758 anv an diskrivadenn hag hervez ar re a renk an holl spesadoù Cypraeidae er spesad nemetañ Cypraea.
* *Erosaria annulus* (Linnaeus, 1758) anv aet da get.
* *Cypraea annularis* Perry, 1811 anv aet da get.
* *Ornemetaria annulus* (Linnaeus, 1758) anv aet da get.

## Bevoniezh
Kregin brav eo an *Monetaria annulus*. Kavet e vezont tost-tre eus an aod a-wechoù deus an deiz war a bep seurt skoroù, traezh, reier, korailh etre live an izel mor ha nebeut metroù donder.

## Ment
Mentoù boutin ar c'hregin bihan-se a zo etre 17 ha 25&nbsp;mm hirder, met e c'hell bezañ kavet hiniennoù korrig betek 8&nbsp;mm gour, pe ramz, betek 40&nbsp;mm.

## Gwelout ivez
*[[Monetaria moneta]]* ha *[[Monetaria obvelata]]* daou spesad tost a-walc'h.

## Kartenn al lec'hioù bevañ
Lec'h bevañ ar spesad a zo er meurvorioù Indez hag Habask. Er mor Ruz e vez kavet anezhañ ivez. E Polinesia ne vez ket kavet ken hag ez eus en e blas ar spesad tost *[[Monetaria obvelata]]*

## Implijoù
Abalamour d'o bravantez, kement hag ar c'hementadoù bras anezho a c'helle bezañ kavet aes a-walc'h gant pobloù aodoù Afrika ar reter eo bet dastumet hag implijet kalz ar c'hregin-se evit talvezout a arc'hant evel pezhioù moneiz pe evit sevel troioù-gouzout ha bravigoù all hag ivez evit kinklañ objedoù hengounel evel maskloù hag all e kalz broioù Afrika,lod anezho pell-tre eus lec'h bevañ ar c'hregin-se. 

Cowry money Monetaria annulus an Euro-cent coins 2.JPG|Un dornad hoc'higed-mor gwalenn aour ha pezhioù santimoù euroioù da genveriañ
Brooklyn_Museum_73.9.3_House_of_the_Head.jpg|Ti ar penn, objet hengounel Yoruba eus Nigeria e Mirdi Brooklyn 
Raccolte_Extraeuropee_-_Passaré_00132_-_Statua_Yoruba_-_Nigeria.jpg|Delwennig hengounel Yoruba eus Nigeria goloet gant kregin hoc'higed-mor gwalenn aour
Beaded hat, Kuba peoples, Democratic Republic of Congo, mid 20th century, glass, shell, plant fiber, cloth - Fernbank Museum of Natural History - DSC00027.JPG|Tok hengounel Kuba eus Kongo e Femrbanks Museum of National History
COLLECTIE TROPENMUSEUM Leren armband met kaurischelpen gedragen als bescherming tegen ziekte en oorlog TMnr 3912-864.jpg|Tro-vrec'h gant kregin gwriet eus pobl Samo eus Burkina Faso e Mirdi Tropenmuseum, Amsterdam, Broioù izel
Monetaria annulus 0013.JPG|Un dornad hoc'higed-mor gwalenn aour
Monetaria annulus 0014.JPG|Radiografiezh kregin *Monetaria annulus*.
Monetaria annulus 0002.jpg|Diaz *Monetaria annulus*
Monetaria annulus 0003.JPG|Kein *Monetaria annulus* gant e walenn aour
Monetaria annulus 0004.JPG|Beg *Monetaria annulus*
Monetaria annulus 0008.JPG|Diabarzh *Monetaria annulus* kostz ar beg ur wech troc'het
Monetaria annulus 0023.jpg|Diabarzh *Monetaria annulus* o tiskouezh an ahel enrollañ
Monetaria_annulus_0030.JPG| *Monetaria annulus* didroc'het e gein


## Notennoù